भारतीय टेस्ट स्पेशलिस्ट चेतेश्वर पुजारा ने दक्षिण अफ्रीकी टेस्ट दौरे के बाद एक बार फिर से काउंटी का रूख कर लिया है। बता दें, कि पुजारा उन खिलाड़ियों में शामिल हैं, जो आईपीएल की नीलामी से मीलों दूर रहते हैं। वहीं इस बात का पता उस समय चला जब मंगलवार को यॉर्कशायर ने ट्वीट कर पुजारा का स्वागत किया, जिसके बाद से ऐसी उम्मीदें की जा रही हैं कि वह लीड्स ब्रैडफोर्ड एमसीसीयू के खिलाफ 7 अप्रैल से शुरू होने वाले मैच में खेलेंगे। साउथ अफ्रीकी दौरे पर भले ही पुजारा टीम इंडिया के उम्मीदों पर खरे नहीं उतरें हो, भले ही पुजारा ने तीन टेस्ट मैचों की 6 पारियों में महज 100 रन ही बनाए हो लेकिन वे आज भी एक टेस्ट स्पेशलिस्ट खिलाड़ी हैं।